CELEX: 21998D1008(13)
Language: hr
Date: 1998-03-06 00:00:00
Title: Odluka Zajedničkog odbora EGP-a br. 13/98 od 6. ožujka 1998. o izmjeni Protokola 31 uz Sporazum o EGP-u, o suradnji u specifičnim područjima izvan područja četiriju sloboda

11/Sv. 056
            
            
               HR
            
            
               Službeni list Europske unije
            
            
               70
            
         21998D1008(13)
   
               L 272/18
            
            
               SLUŽBENI LIST EUROPSKE UNIJE
            
            
               06.03.1998.
            
         
      ODLUKA ZAJEDNIČKOG ODBORA EGP-a
   br. 13/98
   od 6. ožujka 1998.
   o izmjeni Protokola 31 uz Sporazum o EGP-u, o suradnji u specifičnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da je Protokol 31 uz Sporazum zadnje izmijenjen Odlukom Zajedničkog odbora EGP-a br. 98/97 (1);
   budući da je primjereno proširiti suradnju Ugovornih stranaka Sporazuma kako bi uključivala program djelovanja Zajednice o nadzoru zdravlja unutar okvira za djelovanje u području javnog zdravstva (od 1997. do 2001.) (Odluka br. 1400/97/EZ Europskog parlamenta i Vijeća) (2);
   budući da bi Protokol 31 uz Sporazum stoga trebalo izmijeniti kako bi se omogućilo ovoj proširenoj suradnji da započne od 1. siječnja 1998.,
   ODLUČIO JE:
   Članak 1.
   U članak 16. stavak 1. Protokola 31 uz Sporazum dodaje se sljedeća alineja:
   
               „—
            
            
               
                  397 D 1400: Odluka br. 1400/97/EZ Europskog parlamenta i Vijeća od 30. lipnja 1997. o prihvaćanju programa djelovanja Zajednice o nadzoru zdravlja unutar okvira akcije za djelovanje u području javnog zdravstva (od 1997. do 2001.) (SL L 193, 22.7.1997., str. 1.).”
            
         Članak 2.
   Članak 16. stavak 2. Protokola 31 zamjenjuje se sljedećim:
   
      „2.   Države članice EFTA-e sudjeluju u programima i djelovanjima Zajednice koji se odnose na prve tri alineje stavka 1. od 1. siječnja 1996., u programu koji se navodi u četvrtoj alineji od 1. siječnja 1997., a u programu navedenom u petoj alineji od 1. siječnja 1998.”
   
   Članak 3.
   Ova Odluka stupa na snagu 7. ožujka 1998. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a. Primjenjuje se od 1. siječnja 1998.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 6. ožujka 1998.
      
         
            Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 193, 9.7.1998., str. 55.
   
      (2)  SL L 193, 22.7.1997., str. 1.